CELEX: 31983D0578
Language: el
Date: 1983-11-15 00:00:00
Title: 83/578/ΕΟΚ: Απόφαση της Επιτροπής της 15ης Νοεμβρίου 1983 για την κατάργηση της απόφασης 80/1298/ΕΟΚ περί μέτρων προστασίας της υγείας όσον αφορά το Bundesland Tyrol της Αυστρίας

Avis juridique important

|

31983D0578

83/578/ΕΟΚ: Απόφαση της Επιτροπής της 15ης Νοεμβρίου 1983 για την κατάργηση της απόφασης 80/1298/ΕΟΚ περί μέτρων προστασίας της υγείας όσον αφορά το Bundesland Tyrol της Αυστρίας  

Επίσημη Εφημερίδα αριθ. L 334 της 29/11/1983 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Νοεμβρίου 1983  για την κατάργηση της απόφασης 80/1298/ΕΟΚ περί μέτρων προστασίας της υγείας όσον αφορά το Bundesland Tyrol της Αυστρίας  (83/578/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως τα άρθρα 7 και 15,  Εκτιμώντας:  ότι τα άρθρα 6 και 14 της οδηγίας 72/462/ΕΟΚ καθορίζουν ότι τα κράτη μέλη δεν επιτρέπουν την εισαγωγή χοιροειδών ή νωπού κρέατος χοιροειδών από τρίτες χώρες που δεν ήταν απαλλαγμένες από τη μεταδοτική παράλυση των χοιροειδών (ασθένεια του Teschen ) κατά τους τελευταίους 12 μήνες και στις οποίες πραγματοποιήθηκε εμβολιασμός κατά της μεταδοτικής παράλυσης των χοιροειδών (ασθένειας Teschen) μέσα στους προηγούμενους 12 μήνες ·  ότι τα άρθρα 7 και 15 της εν λόγω οδηγίας προβλέπουν ότι οι απαγορεύσεις που θεσπίζουν τα άρθρα 6 και 14 είναι δυνατό να περιοριστούν σε τμήμα της επικράτειας τρίτης χώρας·  ότι η απόφαση 80/1298/ΕΟΚ της Επιτροπής (3), όπως τροποποιήθηκε από την απόφαση 81/316/ΕΟΚ (4), προβλέπει τη λήψη μέτρων προστασίας της υγείας όσον αφορά τις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reutte και Schwaz (Bezirk) του Bundesland Tyrol της Αυστρίας·  ότι τα προαναφερόμενα μέτρα προστασίας της υγείας είναι δυνατό να αρθούν τώρα, επειδή η Αυστρία ήταν απαλλαγμένη από την ασθένεια κατά τους τελευταίους 12 μήνες και δεν πραγματοποιήθηκε εμβολιασμός κατά της ασθένειας κατά τους προηγούμενους 12 μήνες·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 80/1298/ΕΟΚ καταργείται από την 1η Δεκεμβρίου 1983.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 15 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 377 της 31. 12. 1980, σ. 49.  (4) ΕΕ αριθ. L 127 της 13. 5. 1981, σ. 17.